stanford-oval/wikipedia huggingface dataset:
שיחת השבוע
הערות שוליים

1 2  ט בנדר. הכתבה בעיתון המבשר, כ"ח באדר תשפ"ג
↑  משה מרינבסקי, אלף פעמים ככה, עיתון כפר חב"ד, גיליון 1178, ג' באדר תשס"ו
↑  העלון הראשון, אתר שטורעם תשס"ו.
↑  אחרי 35 שנים: 'שיחת השבוע' עובר מתיחת פנים, באתר ערוץ 7
↑  יהונתן ונדר, "אבא קורא המון עלון" - סקירה על העלונים המרכזיים ותפוצתם, מקור ראשון, 28 בנובמבר 2005.
↑  וסחוז'דניה - דף הבית של העלון במהדורה הרוסית.
↑  בראשית, שמות, ויקרא, במדבר, דברים, בראשית-דברים (כולל מועדי ישראל)
הלוגו של שיחת השבוע
הלוגו הקודם של שיחת השבוע
הלוגו הישן של שיחת השבוע
Восхождение - העלון ברוסית
שועל-מעופף ביסמרק

| שועל-מעופף ביסמרק |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: שועל-מעופף
מין:: שועל-מעופף ביסמרק
שם מדעי
 Pteropus capistratus ‏פטרס, 1867
תחום תפוצה


שועל-מעופף ביסמרק (שם מדעי: Pteropus capistratus) הוא מין של עטלף ססגוני בינוני בסוג שועל-מעופף שאנדמי לארכיפלג ביסמרק במלנזיה. הוא תואר מדעית לראשונה בשנת 1867 על ידי חוקר הטבע הגרמני וילהלם פיטרס ונחשב עד שנת 2001 כתת-מין של שועל-מעופף טמינק. המין חי ביערות טרופיים הררים, ניזון מפירות וידוע בפניו הצבעוניות. יש לו 2 תת-מינים. הוא מאוים מצד בירוא יערות איטנסיבי ומגמת אוכלוסייתו נמצאת בירידה.
תיאור ואנטומיה

לשועל המעופף הביסמרקי גוף מוארך, ראש שועלי גדול וחרטום מחודד וקצר. הלוע חרוטי ובעל נחיריים נפוחים וגדולים. האוזניים קצרות, עגולות ודקיקות. העיניים גדולות ומותאמות לראיית לילה. אורך ראשו וגופו של שועל-מעופף ביסמרק 15–18 ס״מ, אורך הזרוע 10–18 ס״מ, ומשקלו 170–270 גרם. כיתר המינים בסוג, הזנב נעדר וקרום התעופה האחורי מצומצם. בצביעה הייחודית של פניו, השועל המעופף הביסמרקי חולק קווי דמיון מסוימים עם שועל-מעופף מסיכתי ושועל-מעופף ממושקף.
הפרווה של שועל-מעופף ביסמרק ארוכה, צפופה ורכה ומשתרעת לעבר הזרועות והקרסוליים. צבעה הכללי צהבהב קרם, לבנבן או בז׳ בצד העליון וחום בהיר בצד התחתון. הכתפיים, העורך והצוואר צבועים בצהוב או באוכרה. סימן ההיכר של המין הוא מסיכת הפנים הצבעונית והייחודית שלו שנדירה יחסית אצל עטלפים: הפנים צבועות בלבן-קרם או בשנהב ומוקפות בטבעת שחורה גדולה; במרכז הפנים יש צלב שחור בולט שמורכב מפס אנכי עבה על החרטום ופס אופקי מתחת לעיניים. נוסף על כך, העיניים עצמן מוקפות בסימון שחור דמוי איפור שמזכיר את העין של הורוס מהמיתולוגיה המצרית. הלוע והלחיים לבנים והסנטר והאוזניים שחורים. הכנפיים של השועל המעופף חומות עם ורידים מודגשים בצבע שחרחר שמעניקות להן מראה מפוספס או מנומר. השוקיים והזרועות בצבע בורדו או ורדרד.
תפוצה וביולוגיה

כפי שמרמז שמו, השועל המעופף הביסמרקי אנדמי לארכיפלג ביסמרק במלנזיה ששייך לפפואה; הוא מצוי באיים הבאים בארכיפלג: בריטניה החדשה, אירלנד החדשה, אומבוי, מיוקו, אי הדוכס יורק והאי סאקר. אוכלוסיות מסוימות של השועל המעופף בקצה הטווח הדרום-מערבי, נודדות מדי שנה לעבר חצי האי הואון בצד הפפואני של האי גינאה החדשה. בית הגידול של המין כולל יער גשם טרופי, יער עננים עד רום 1,200 מעל פני הים ובתה חופית נמוכה.
השועל המעופף הביסמרקי פעיל בשעות הדמדומים והלילה, ומבלה את שעות היום בשינה על צמרות העצים. הוא חי בבדידות, בזוגות או בקבוצות קטנות. התזונה שלו מורכבת בעיקר מפירות ומתפרחות של קוקוס. יש מדי שנה עונת רבייה אחת, ובתום היריון של 7 חודשים הנקבה ממליט גור יחיד. הן הזכר והן הנקבה משתתפים בהנקת הצאצא (באופן חריג, גם לזכר יש בלוטות חלב). הגורים מגיעים לבגרות בגיל שנה עד שנתיים. תוחלת החיים של המין בטבע 8–10 שנים.
השועל המעופף הביסמרקי חולק ספציאציה אלופטרית עם שועל-מעופף אדמירלתי, שועל-מעופף ג׳יליארד, שועל-מעופף גדול ושועל-מעופף קטן.
מצב

השועל המעופף הביסמרקי מסווג על ידי הרשימה האדומה של IUCN, במצב השימור קרוב לסיכון (NT), בשל מגמת הירידה המתמשכת במספריו, שנובעת מאובדן בית גידול נרחב בדמות בירוא יערות אינטנסיבי בבריטניה החדשה ובאירלנד החדשה לצורך הקמת מטעים של שמן דקלים. בירוא היערות חמור בעיקר באזור השפלה והחוף, והמין הופך לנדיר מאוד באזורים נמוכים.
על אף ששיעור הירידה בעשור השני של המאה ה-21 עדיין היה קטן מ-30% (בין השאר בשל סובלנות מסוימת להפרעות בבית הגידול), המין צפוי להגיע לשיעור ירידה כזה בעשור השלישי ולהעפיל לקטגוריית פגיע (VU). שועל-מעופף ביסמרק מופיע בנספח II של CITES המחייבת פיקוח על סחר במין ובאיבריו. ככל הנראה, אין לו נוכחות באזורים מוגנים.
הערות שוליים

↑  שועל-מעופף ביסמרק באתר הרשימה האדומה של IUCN
רשת הפעולה למען יערות הגשם

| --- | --- |

 תחום:  איכות הסביבה
 מדינה:  ארצות הברית 
 מטה הארגון:  סן פרנסיסקו
 מקום פעילות:  ארצות הברית
 מייסדים:  רנדי הייז ומייק רוסל
 תקופת הפעילות:  1985–הווה (כ־39 שנים)
 http://ran.org/
 
הכנת קרקע לחקלאות באמצעות שריפת יער בדרום מקסיקו
רשת הפעולה למען יערות הגשם (באנגלית: Rainforest Action Network בראשי תיבות RAN) הוא ארגון איכות סביבה שהמטה שלו שוכן בסן פרנסיסקו בארצות הברית. הארגון נוסד ב-1985 על ידי רנדי "הוריקן" הייז (Randy "Hurricane" Hayes) ומייק רוסל (Mike Roselle), והתפרסם בקנה מידה לאומי לראשונה בעקבות ארגון מסע הסברה עממי ב-1987 ששכנע את ברגר קינג לבטל חוזים בשווי 35 מיליון דולר לקניית בשר ממגדלי בקר במרכז אמריקה שביראו יערות והפכו אותם לשדות מרעה. הגנה על יערות והתמודדות עם כוחם של התאגידים הם עדיין מוקד מרכזי במסעות הפרסום, והובילו את הארגון ליזום מסעות פרסום שבגינם חלו שינויי מדיניות בתעשיות הבנייה, העץ, האופנה, הנייר והבנקאות.
תיאור > ייעוד

הארגון נאבק לשמור על היערות, תושביהם, ומערכות הטבע המקיימות חיים באמצעות שינוי השוק העולמי דרך התארגנות של תנועות שורשיות, חינוך של הצרכנים ופעולה ישירה לא אלימה.
תיאור > שיטות ומבנה ארגוני

הארגון היה בין התנועות הראשונות ליזום מערכות פרסום נגד תאגידים רב-לאומיים גדולים בשנות התשעים של המאה ה-20, תוך שימוש באקטיביזם עממי ובפעילות תקשורתית מתוחכמת למען תמיכה בשינויים במדיניות הסביבתית. מאז היו לארגון הצלחות רבות במסעותיה נגד חברות כריתת עצים, בנקים ויצרני רכב.
הארגון גורם לשינוי באמצעות התארגנות עממית, פעלולים בתקשורת, שימוש במרי אזרחי לא אלים, ומשא ומתן בחדרי ההנהלה על מנת להתעמת ולהשפיע בצורה חיובית על תאגידים מובילים לאמץ באופן פומבי מדיניות סביבתית שתתמודד עם נושאים הנעים מבירוא יערות להתחממות עולמית. אסטרטגיות הקמפיינים מול התאגידים עוררו מספר מחקרים אקדמיים המשקפים את הקשר בין פעילים לעסקים.
הארגון עובד כחלק מתנועה מתואמת יותר ויותר תוך שיתוף פעולה עם ארגונים אחרים. יחד עם Global Exchange ו-Ruckus Society היה הארגון שחקן מרכזי בארגון המחאות הנרחבות כנגד כינוס ארגון הסחר העולמי בסיאטל ב-1999. אף שבעבר הארגון הפעיל את RAGS (ראשי תיבות של Rainforest Action Groups – "קבוצת הפעולה של יערות הגשם") ברחבי ארצות הברית, בהווה כל פעולותיו מרוכזות בסן פרנסיסקו.
מנכ"לית הארגון רבקה טרבאטון (Rebecca Tarbotton) טבעה ב-26 בדצמבר 2012 בעת ששחתה בחופשה במקסיקו באוקיינוס השקט. במקומה נבחרה לתפקיד לינדזי אלן ב-21 באוגוסט 2013. בין חברי הכבוד בארגון השחקנים אלי מק'גרו, וודי הרלסון וכריס נות' והזמרת בוני רייט.
פעולות בולטות > המערכה להחרמת מיצובישי

ב-1989 קרא הארגון לחרם צרכנים של מוצרים ושירותים ממיצובישי וחברות בבעלותה כולל מבשלת הבירה קירין וחברת המצלמות ניקון משום שבאותה תקופה הייתה מיצובישי מעורבת בבירוא יערות דרך פעילות היערנות שלה. החרם הסתיים ב-1998.
פעולות בולטות > תוכנית היערות הטרופיים

תוכנית היערות הטרופיים (Tropical Forests Program) מתמקדת בעצירת בירוא יערות הגשם או דילולם ודיכוי תושבי היער באינדונזיה. כתוצאה מבירוא היערות והרס אדמות ביצה לשם חקלאות ותעשיות העץ והנייר אינדונזיה היא במקום השלישי בעולם בין המדינות הפולטות גזי החממה.
פעולות בולטות > "הבעיה עם שמן דקלים"

המערכה של רשת הפעולה למען יערות הגשם הקרויה "הבעיה עם שמן דקלים" (The Problem With Palm Oil) מכוונת כנגד תעשיות מבוססות חקלאות ביערות הגשם ומתמקדת בהשפעות החברתיות והסביבתיות של מטעי דקלים להפקת שמן דקלים ביערות הגשם של אינדונזיה ומלזיה. מטעי הדקלים באזורים אלו הוקמו על שטחי יערות שבוראו, תוך הרג של בעלי החיים המקומיים, פינוי בכוח של האוכלוסייה המקומית וגידול משמעותי בפליטת גזי החממה.
המטרה העיקרית של מערכה זו הייתה חברת קרגיל (Cargill), החברה האמריקנית הגדולה ביותר בבעלות פרטית, העוסקת במוצרי חקלאות והספקית הגדולה ביותר של שמן דקלים בארצות הברית. במקביל ללחץ על קרגיל החל הארגון להפעיל לחץ גם על יצרנית המזון הענקית ג'נרל מילס (General Mills) שתבטיח שימוש בשמן דקלים במוצריה רק ממקורות שאינם פוגעים ביערות הגשם. לשם כך הפעיל הארגון טקטיקות של פעולה ישירה, משא ומתן ומעורבות של חברי הארגון. שמונה חודשים אחר-כך פרסמה ג'נרל מילס מסמך מדיניות בנושא שמן דקלים שבו התחייבה עד 2015 להשתמש בשמן דקלים אך ורק ממקורות אחראיים.
הארגון שיתף פעולה עם שתי נערות לסייע להן במערכה שנועדה להבטיח שכל סוגי העוגיות שתנועת הצופים בארצות הברית מוכרת לקהל הרחב (Girl Scout Cookies) במטרה לאסוף כספים לתנועה, יאפו ללא שמן דקלים. שתי הנערות זכו בפרס ברואר לנוער היוקרתי (Brower Youth Award) בגין פעילותן.
פעולות בולטות > מערכת האנרגיה והמימון

מערכת האנרגיה והמימון (The Energy and Finance) פועלת נגד מוסדות פיננסיים המעורבים במימון פרויקטים של הרס יערות ודלק מאובנים. המערכה הצליחה להשיג שינויי מדיניות בנושא היחס לסביבה מבנקים כדוגמת סיטיגרופ, בנק אוף אמריקה, ג'יי פי מורגן צ'ייס ואחרים. בעשור השני של המאה ה-21 מתמקדת המערכה בלהרתיע בנקים ממימון מיזמי פחם, ובייחוד כרייה על ידי הסרת פסגת ההר (mountaintop removal mining בראשי תיבות MTR), בייחוד בתחומי ארצות הברית. צורה זו של כרייה בשטח פתוח משתמשת במיליוני טונות של חומרי נפץ
על מנת לפוצץ את פסגות ההרים במטרה להגיע אל שכבת הפחם מתחתיהן. לדברי רשת הפעולה למען יערות הגשם שמונה מתוך תשעה בנקים שמימנו בעבר MTR קבעו כללים וקריטריונים להגביל מימון של צורה זו של כריית פחם. החל בסתיו 2011 החלה תוכנית האנרגיה והמימון לפעול לשכנע את בנק אוף אמריקה, לחדול מהשקעותיו בפחם ולהשקיע במקורות אנרגיה מתחדשים.
פעולות בולטות > "אנחנו יכולים לשנות את שברון"

המערכה הקרויה "אנחנו יכולים לשנות את שברון" (We Can Change Chevron) החלה בדצמבר 2009 והתמקדה בחברת הנפט שברון מקליפורניה בשל פעילותה של חברת הבת טקסקו (Texaco) ששפכה 68 מיליון מטרים מעוקבים של פסולת נפט ביער האמזונס באקוודור.
מטרת המערכה "אנחנו יכולים לשנות את שברון" היא לאלץ את שברון לשלם עבור הניקוי של בארות הנפט שננטשו על ידי חברת הבת שלהם, ולפתח מדיניות של סביבתנות וזכויות אדם שתימנע מהישנות מקרים דומים לאירוע זה בעתיד. שברון רכשה את טקסקו ב-2001 וטוענת כי טקסקו מילאה אחר התחייבויותיה לנקות את חלקה בפסולת הנפט שנוצרה במיזם משותף בין טקסקו לפטרואקוודור (Petroecuador), חברת הנפט בבעלות ממשלת אקוודור. החברה טוענת כי ניקתה יותר משליש מהפסולת, יותר מחלקה בהסכם עם פטרואקוודור, והאחריות על ניקיון יתר הפסולת מוטלת על ממשלת אקוודור ששדות הנפט נמצאים בבעלותה המלאה מ-1992.
המשפט הסתיים בפסק דין היסטורי כנגד חברת הנפט, שחויבה לשלם פיצויים בסך 18 מיליארד דולר לתובעים. שברון ערערה על פסק הדין בפני בית המשפט באקוודור בינואר 2012 והפסידה.
המחלוקת עם מס ההכנסה האמריקני

שירות הכנסות הפנים
ב-2003 זומן הארגון לעדות בפני ועדת המיסים של הקונגרס האמריקני (House Ways and Means Committee) וחויב להציג כל מסמך וכל עדות מצולמת הקשורים לכל ההפגנות בהן השתתף הארגון מאז 1993, במטרה לברר האם הוא זכאי למעמד של ארגון פטור ממס. מנכ"ל הארגון דאז מייקל ברון (Michael Brune) שעבר אחר-כך לנהל את מועדון סיירה, הכתיר חקירה זו כ"הניסיון האחרון להטיל אימה על תומכי רשת הפעולה למען יערות הגשם, והיא חלק ממאמץ גדול ומטריד יותר על ידי גורמים עסקיים לחנוק התנגדות ולשלוט בחופש הדיבור".
הארגון ספג ביקורת משוחרי איכות הסביבה בשל חברותו במועצת ניהוג היערות (Forest Stewardship Council בראשי תיבות FSC) שקמו לה מתנגדים רבים,
אף שהארגון טוען כי מעורבותו חיונית לקדם הגנה חזקה יותר של היערות ושל הקהילות החיות ביערות על ידי ה-FSC.
ביאורים

↑  שיטה זולה יחסית, אך הרסנית לסביבה, שבה מגיעים אל שכבת הפחם על ידי גילוח פסגת ההר עד אליה. להרחבה בנושא מומלץ לקרוא את ספרו של ג'ון גרישם "הרי הפחם"
הערות שוליים

↑  Aronoff, Kate (2011-09-18). "U.S. activists stop Burger King from importing rainforest beef, 1984-1987". Swarthmore College.
↑  "Rainforest Action Network: Our Mission and History".
↑  El Eris, Mona (15 באוגוסט 2000). "The Home Depot-Rainforest Action Network dispute: A lesson on issues and stakeholder management". Corporate Environmental Strategy. 7 (2): 185–193. doi:10.1016/S1066-7938(00)00046-4. {{cite journal}}:  (עזרה)
↑  Baron, David P.; Yurday, Erin (2004). "Strategic Activism: The Rainforest Action Network". Stanford Graduate School of Business.
↑  Yardley, William (2 בינואר 2013). "Rebecca Tarbotton, Environmental Activist, Dies at 39". New York Times. {{cite news}}:  (עזרה)
↑  "Rainforest Action Network Names Top Campaigner as New Executive Director". Rainforest Action Network press release. 21 באוגוסט 2013. אורכב מ-המקור ב-2015-09-08. נבדק ב-2017-09-16. {{cite news}}:  (עזרה)
↑  Manheim, Jarol (2000). "Chapter 5". Death of A Thousand Cuts: Corporate Campaigns and the Attack on the Corporation. Routledge. pp. 93–98. ISBN 978-1-135-64857-2.
↑  Higgins, Andrew (19 בנובמבר 2009). "A climate threat, rising from the soil". The Washington Post. {{cite news}}:  (עזרה)
↑  Richardson, Jill. "Worst Food Additive Ever? It's in Half of All Foods We Eat and Its Production Destroys Rainforests and Enslaves Children".
↑  Jan Willem van Gelder, Greasy Palms: European Buyers of Indonesian Palm Oil, Friends of the Earth, 2004
↑  Koch, Wendy (2010-09-24). "General Mills boycotts palm oil that destroys rain forests".
↑  Walsh, Bryan (31 במאי 2011). "Making Girl Scout Cookies Better for the Planet". Time. {{cite news}}:  (עזרה)
↑  Winning year: 2011
↑  "Mountaintop Removal Mining Environmental Due Diligence Process" (PDF). Citigroup.com.
↑  environmental sustainability
↑  "Environmental Sustainability at JPMorgan Chase". JPMorgan Chase.
↑  Cooper, Dave (2009-09-09). "Boulder from Mountaintop Coal Mine Smashes Into Kentucky Home". Huffington Post.
↑  "Success Stories". Rainforest Action Network. אורכב מ-המקור ב-2016-11-03. נבדק ב-2017-09-16.
1 2  Llana, Sara Miller. "Chevron fights massive lawsuit in Ecuador".
↑  "History of Texaco and Chevron in Ecuador". אורכב מ-המקור ב-2016-08-01. נבדק ב-2017-09-16.
↑  "Ecuador court upholds $18bn penalty against Chevron". The guardian. 4 בינואר 2012. {{cite web}}:  (עזרה)
↑  Barry, Glen. "Old-Growth Carbon Findings Cause Forest Protection Schism".(הקישור אינו פעיל)
↑  Rainforest Action Network. "Rainforest Action Network Statement on the FSC". אורכב מ-המקור ב-2013-04-01. נבדק ב-2017-09-16.
| --- | --- |
בקרת זהויות :  ISNI: 0000 0001 0270 865X  LCCN: no91011377  VIAF: 153253453   WorldCat (עם VIAF): 153253453 
פעילים של רשת הפעולה למען יערות הגשם מוחים בסמוך לבורסת הנגזרות של שיקגו כנגד התפשטות מטעי הדקלים והסויה לתוך מערכות אקולוגיות קריטיות. 22 בספטמבר 2008
שדרות העצמאות (בת ים)

| --- | --- |

 מיקום
 מדינה:  ישראל
 עיר:  בת ים
 
שדרות העצמאות הן מרחובותיה הראשיים של בת ים. השדרות מתחילות בצפון העיר, בגבולה עם יפו, וממשיכות לאורך העיר עד לחוף הסלע במערב.
כיכר המגינים – "המצבה"
האמפיתיאטרון
שדרות העצמאות הן המשכן דרומה של שדרות ירושלים ביפו, לאחר שבשנת 1957 נסלל קטע כביש המחבר בין שתי השדרות, והפך לשער הכניסה העיקרי לעיר מכיוון תל אביב-יפו. חלקן הצפוני של שדרות העצמאות הוא אזור של מגורים ומסחר, הכולל סניפי בנקים, חנויות רבות, מסעדות ואולמות אירועים. מאז שנות ה-60 ועד לסגירתם שכנו בו שניים מבתי הקולנוע של העיר, קולנוע סביון וקולנוע עצמאות (נפתח במרץ 1964). קטע זה של הרחוב מסתיים בכיכר המגינים, שהיא מסימני ההיכר הבולטים של העיר, בזכות האנדרטה לחללי בת ים במלחמת השחרור שהוקמה שם, במקום שבו שכנה במלחמה זו "עמדת המלך ג'ורג'" (כשמן הקודם של שדרות העצמאות). בקטע זה של העיר נמצאת תחנת העצמאות של דנקל – הקו האדום, המגיע משדרות ירושלים ובכיכר המגינים פונה לרחוב רוטשילד.
בשנות ה-60 הוקם בכיכר קומפלקס מגורים ומסחר בשם "מגדל נחום", שהורחב בשנת 2000. בינואר 2023 העניקו משתמשי אתר המדיה החברתית Reddit למגדל את תואר "הבניין המכוער בעולם". בסמוך לכיכר שוכן גם "פסאז' העצמאות", פסאז' קניות ידוע בעיר.
המשך השדרות, עד לחוף הים משמש בעיקר לבנייני מגורים. סמוך לחוף שכן עד לסגירתו קולנוע ריביירה, שהיה קולנוע קיצי (ללא גג). בתחילת שנות ה-60 הוקם בקצה השדרות סמוך לים, אמפיתיאטרון פתוח, שמשמש למופעים עירוניים. בהמשך נבנה גג מטאלי זוהר מעל לבמת האמפיתיאטרון.
רחובות עיקריים שמצטלבים עם השדרות הם רחוב רוטשילד, רחוב ירושלים, רחוב עוזיאל, רחוב בלפור (בקטע שבין שני רחובות אלה מתעקלות השדרות, כך שמכיוון צפון-דרום הן עוברות לכיוון מזרח-מערב), רחוב הרצל ודרך בן-גוריון.
בדצמבר 2020 החל מיזם לשדרוג השדרות בעלות של 20 מיליון ש"ח.
הערות שוליים

↑   נחנך כביש חדש מתל אביב לבת ים, מרכז ההסברה, ארכיון שפילברג, 1957 (התחלה 6:29)
↑  פתיחת קולנוע "עצמאות", חרות, 18 במרץ 1964
↑   נעמה ריבה, את הבניין שהוכתר למכוער בעולם אפשר למצוא בכל פינה בישראל, באתר הארץ, 9 בינואר 2023
↑  נועם דביר, מה יעלה בגורל פסאז' עצמאות בבת ים?, באתר הארץ, 29 בנובמבר 2011
↑  החלו עבודות לשדרוג שדרות העצמאות בעלות של 20 מיליון שקל, באתר השקמה בת ים, ‏3 בדצמבר 2020
שדרות הוליווד

| --- | --- |

 מידע כללי
 על שם:  הוליווד 
 הקמה
 תקופת הבנייה:  ?–1939
 מיקום
 עיר:  לוס אנג'לס 
 קואורדינטות:  34°06′05″N 118°19′36″W﻿ / ﻿34.101389°N 118.326667°W﻿ / 34.101389; -118.326667
 he
 
שדרות הוליווד
שדרות הוליווד (באנגלית: Hollywood Boulevard) הוא רחוב במרכז העיר לוס אנג'לס שבארצות הברית. השדרה, אשר ממוקמת באזור הוליווד, משתרעת ממזרח למערב משדרות ורמונט עד שדרות סאנסט.
בין השנים 1887 עד 1910 נקראה השדרה "Prospect Avenue".
אתרים שונים לאורך הרחוב הפכו עם השנים ליעדי תיירות פופולריים, בעיקר באזור של הרחוב בו נמצאת שדרת הכוכבים של הוליווד.
אתרים בולטים לאורך שדרות הוליווד

התיאטרון הסיני של גראומן (אנ')
תיאטרון דולבי
שלט הוליווד
שדרת הכוכבים של הוליווד
גלריה

מפגש הרחובות שדרות הוליווד (אשר באותה העת נקרא "שדרות פרוספקט") ושדרות היילנד, 1907
נסיעה בשדרות הוליווד, בסביבות 1909
שדרות הוליווד בלילה
שדרת הכוכבים של הוליווד
שומן (מחוז)

| --- | --- |
הכפר קלאדנטק Kladenetc, אשר במחוז שומן.
הכפר קלאדנטק Kladenetc, אשר במחוז שומן.
 מדינה:  בולגריה בולגריה
 מושל:  דימיטאר אלכסנדרוב
 ערים במחוז:  10
 בירת המחוז:  שומן
 שפה רשמית:  בולגרית
 תאריך ייסוד:  8 בינואר 1999 
 שטח:  3,389.7 קמ"ר
 גובה:  248 מטרים
 אוכלוסייה:  ‏
  ‑ במחוז:  149,628 (31 בדצמבר 2022)
  ‑ צפיפות:  53.65 נפש לקמ"ר (2011)
 קואורדינטות:  43°15′N 27°00′E﻿ / ﻿43.25°N 27°E﻿ / 43.25; 27 
 אזור זמן:  UTC +2
 http://oblastshumen.government.bg
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מחוז שומן מוגדלת) שומן נובי פאזאר פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדמחוז שומן(למפת מחוז שומן רגילה) שומן נובי פאזאר פרסלב סמאידובו ורביצה קאולינובו סיליסטרה דובריץ' וארנה בורגס סליבן טרגובישטה ראזגרדמחוז שומן tabBackground:;tabBorder:#aaa;defaultTab:0;
 
מחוז (אובלסט) שׁוּמֶן (בבולגרית: Област Шумен) הוא אחד מ-28 מחוזות בולגריה, ממוקם בדרום-מזרח המדינה, ועיר הבירה שלו היא העיר שומן. בנוסף לעיר שומן בעלת ההיסטוריה העשירה, מפורסם המחוז ביער שומן, במסגד טומבול על שם השריף ח'ליל פאשה, ובכנסיות שובות עין, כגון כנסיית Tri Svetiteli, והכנסייה הארמנית Saint Asvizazin. כל האזור בעל מורשת היסטורית חשובה לבולגרים, שכן היה מרכזה של האימפריה הבולגרית הראשונה והשנייה. בשטח המחוז ליד הכפר מדרה נמצא תבליט הרוכב ממדרה, אשר הוכרז כאתר מורשת עולמית. המחוז ממוקם על אם הדרך בין סופיה לווארנה ובעל תשתית תחבורתית ענפה של רכבות ואוטובוסים ובכלל זה קו מסילת ברזל לאיסטנבול.
כלכלת המחוז

ייצור מזון מהווה 40 אחוזים מכלל התוצרת התעשייתית במחוז וכולל, בין השאר, מחלבות, מפעלים לעיבוד בשר ומוצריו ומפעלי שימורים. כמו כן קיימים מפעלים לעיבוד מתכות, זכוכית ועץ. במחוז קיימת מבשלת בירה המייצרת את המותג שומנסקו שנפוץ בבולגריה וכן מפעל לעיבוד טבק. אדמת המחוז פורייה ומאפשרת את שגשוגו של ענף החקלאות. הגידולים הנפוצים בו הם: חיטה, שעורה, תירס, חמניות וענבי יין. כמו כן מופק מספוא לבהמות המשמש לתצרוכת פנימית ולייצוא.
היסטוריה

האזור היה פרובינציה ביזנטית, עבר לחזקת האימפריה הבולגרית הראשונה, ובתקופה זו היווה מרכז תרבותי ודתי, שמרכזו העיר שומן עצמה. ב-1388 נכבשו שטחי המחוז על ידי צבאותיו של מוראט הראשון סולטאן האימפריה העות'מאנית והוא הפך את העיר שומן (שומלה) לעיר מבצר עות'מאנית מרכזית. בעקבות עליית חשיבותה של העיר, חלה התפתחות משמעותית בכל החבל. במהלך המלחמה העות'מאנית-רוסית (1877–1878) נכבש האזור על ידי צבא האימפריה הרוסית והפך בהמשך חלק מנסיכות בולגריה, מתוקף סיכומי קונגרס ברלין.
הערות שוליים

↑  לשכת המסחר והתעשייה, מחוז שומן, אפריל 2008.
| --- | --- |
בקרת זהויות :  MusicBrainz: abe562e3-16d2-400b-81cb-3ac939454c91
שועל-מעופף חד-שן

| שועל-מעופף חד-שן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: שועל-מעופף חד-שן
מינים
 5
שם מדעי
 Acerodon ‏ז'ורדן, 1837

שועל-מעופף חד-שן או אקרודון (שם מדעי: Acerodon) הוא סוג של עטלף בינוני-גדול במשפחת עטלפי הפירות, שכולל 5 מינים שמצויים באיי דרום-מזרח אסיה. הסוג הוקם בשנת 1837 על ידי הזואולוג הצרפתי קלוד ז׳ורדן על בסיס מורפולוגיה שונה של השיניים, והמינים שבו קשורים באופן הדוק לסוג שועל-מעופף אליו השתייכו קודם לכן. הסוג מכיל את מין העטלף הגדול בעולם.
תיאור ואנטומיה

השועל המעופף חד השן מתאפיין בגוף מוארך וצר, ראש חרוטי דמוי שועל ועיניים גדולות וכתומות. האוזניים צרות ומשולשות. הלוע מחודד וארוך והאף רחב עם נחיריים גדולים. הגולגולת דומה מאוד לסוג שועל-מעופף, ונבדלת ממנה בעיקר במורפולוגיה של השיניים: כך למשל החותכות העליונות ארוכות וחדות יותר, הניבים קטנים יותר, הטוחנות מחורצות וגדולות ועל הקדם-טוחנות וחלק מהטוחנות גבשושיות בולטות וחדות.
השועל המעופף חד השן הוא סוג עטלף גדול למדי: אורך הראש והגוף 19–30 ס״מ, אורך הזרוע 13–20 ס״מ, ומוטת הכנפיים מגיע ל-1.7 מטר אצל המין הגדול בסוג. המשקל משתנה בחדות בין המינים ונע בין 374 גרם ל-1.2 ק״ג. כרבים מהשועלים המעופפים, גם לסוג זה אין זנב, וכנף הזנב מסתכמת בקרומים דקים לאורך פנים הרגליים. הזכרים גדולים וכבדים מן הנקבות.
הפרווה של השועל המעופף קצרה וחלקה, כשהשוקיים חסרי שיער והצוואר מוקף בשיער נוקשה. צבע הגוף הכללי משתנה בין חום אדמדם לחום צהבהב, אוכרה, אפרפר או חום שוקולדי-שחרחר, כשבדרך כלל יש צווארון אדמוני או כתום סביב הצוואר והכתף. העיניים והחרטום מוקפים בכתמים שחורים ולעיתים יש מסיכה שחורה על כל הפנים. הכנפיים שחורות, אדמדמות, חומות, זהובות או כתמתמות והאוזניים והאף שחורים.
תפוצה וביולוגיה

מיני השועל המעופף חד השן מצויים ברחבי האיים של דרום-מזרח אסיה באזור העולם המלאי. הם מצויים בעיקר באינדונזיה, בפיליפינים ובמזרח טימור. בין האיים שבהם הסוג נוכח ניתן למנות את סולאווסי, איי סונדה הקטנים, איי טלאוד, מינדנאו, לוזון, ויסאיאס ופלאוואן. בית הגידול של המינים בסוג מורכב מיער עננים, יער גשם טרופי, יער מנגרובים, יער במבוק, ולעיתים קרובות גם יערות משניים וכיסי יער בשטחי מרעה וסוואנה. מיני השועל המעופף מגלים העדפה ליער שפלתי, אולם נוכחים גם ברכסים הרריים עד רום 1,500 מטר מעל פני הים.
המינים בסוג פעילים בלילה ומבלים את שעות היום תלויים על ענפים וחללי עצים גבוהים - לרוב במושבות ענקיות. הם אינם מסוגלים לבצע איכון-הד, ומאתרים את מזונם באמצעות חוש הראייה המצוין. העטלפים ניזונים בעיקר מפירות (בפרט מתאנים, קוקוסים, גויאבות, בננות ופירות עצי הלחם), ומבצעים מדי לילה טיסות למרחק של 10–15 ק״מ בדרכם לאזורי האכלה. במהלך הטיסות הללו השועלים המעופפים מתקבצים בקבוצות קטנות, אולם הם מתפזרים לאחר מכן ומנסים למנוע זה מזה גישה לעצים מניבי פירות. הרבייה מתרחשת לאורך השנה ללא עונה קבועה. הנקבות מגיעות לבגרות לאחר שנתיים וממליטות צאצא אחד בכל פעם.
כל המינים בסוג מאוימים מפני ציד לבשר ובירוא יערות מתמשך שמוביל לאובדן בית גידול - בפרט ביערות השפלה המועדפים עליהם. שני מינים מסווגים בסכנת הכחדה (EN) ושלושה מינים במצב פגיע (VU). חלקם מצויים באזורים מוגנים.
מינים

בסוג זה 5 מינים:
שועל-מעופף זהוב-כיפה (Acerodon jubatus)
שועל-מעופף טלאוד (Acerodon humilis)
שועל-מעופף סולאווסי (Acerodon celebensis)
שועל-מעופף סונדלי (Acerodon mackloti)
שועל-מעופף פלאוואני (Acerodon leucotis)
שאן תומאס

| --- | --- |
אין תמונה חופשית
 לידה:  20 בספטמבר 1953 (בת 71) סטרטפורד על נהר אייבון, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון 
 פרופיל ב-IMDb
 
שאן תומאס (באנגלית: Siân Thomas; נולדה ב-20 בספטמבר 1953) היא שחקנית ולשית. היא ידועה מהופעותיה על במת התיאטרון ובתוכניות טלוויזיה. קולה מוכר למאזינים בשל קריאת השירה ברדיו 3 של ה-BBC, ובהקלטות של ספרי שמע.